**KLAIPĖDOS MIESTO SAVIVALDYBĖS TARYBA**

**SVEIKATOS IR SOCIALINIŲ REIKALŲ KOMITETAS**

 **POSĖDŽIO PROTOKOLAS**

2023-01-18 Nr. TAR-3

 Posėdžio data – 2023 m. sausio 17 d.

 Pradžia – 13.00 val. (nuotoliniu būdu).

 Posėdžio pirmininkas – Kazys Bagdonas.

 Posėdžio sekretorė – Lietutė Demidova.

 Posėdyje dalyvauja komiteto nariai: Arvydas Cesiulis, Artūras Razbadauskas, Alina Velykienė, Antanas Kontautas. Nedalyvauja Vaida Raugelė, Jurij Šeršniov.

 DARBOTVARKĖ (už-4):

 1. Dėl Klaipėdos miesto savivaldybės tarybos 2021 m. liepos 22 d. sprendimo Nr. T2-189 „Dėl Klaipėdos miesto savivaldybės stipendijų Klaipėdos aukštųjų mokyklų I kurso studentams skyrimo nuostatų patvirtinimo“ pakeitimo. Pranešėja A. Valadkienė.

 2. Dėl Klaipėdos miesto savivaldybės 2023–2025 metų strateginio veiklos plano patvirtinimo. Pranešėjas G. Neniškis.

 3. Dėl Klaipėdos miesto savivaldybės 2023 metų biudžeto patvirtinimo. Pranešėja K. Petraitienė.

 1. SVARSTYTA. Klaipėdos miesto savivaldybės tarybos 2021 m. liepos 22 d. sprendimo Nr. T2-189 „Dėl Klaipėdos miesto savivaldybės stipendijų Klaipėdos aukštųjų mokyklų I kurso studentams skyrimo nuostatų patvirtinimo“ pakeitimas.

 Pranešėja – A. Valadkienė. Teigia, kad pritarus sprendimo projektui ir patvirtinus naujus patikslintus Klaipėdos miesto savivaldybės stipendijų Klaipėdos aukštųjų mokyklų I kurso studentams skyrimo nuostatų kriterijus, tikimasi, kad padidėjusi lėšų suma sudomins daugiau jaunų žmonių pasirinkti Klaipėdos miestą, gauti didesnį paraiškų skaičių, turėti konkurencingesnį konkursą ir stipendijas paskirstyti vieno konkurso būdu.

 NUTARTA. Pritarti pateiktam sprendimo projektui.

 BALSUOTA: už – 4 (K. Bagdonas, A. Razbadauskas, A. Cesiulis, A. Kontautas), prieš – 0, susilaiko – 0.

 2. SVARSTYTA. Klaipėdos miesto savivaldybės 2023–2025 metų strateginio veiklos plano patvirtinimas.

 Pranešėjas – G. Neniškis. Teigia, kad Strateginio veiklos plano (toliau – SVP) rengimo ir derinimo procedūros nustatytos Klaipėdos miesto savivaldybės strateginio planavimo tvarkos apraše, patvirtiname Klaipėdos miesto savivaldybės tarybos 2020 m. rugsėjo 24 d. sprendimu Nr. T2-229. SVP projektas parengtas vadovaujantis Klaipėdos miesto savivaldybės tarybos 2021 m. gegužės 27 d. sprendimu Nr. T2-135 patvirtintu Klaipėdos miesto savivaldybės 2021*–*2030 metų strateginiu plėtros planu, Klaipėdos miesto savivaldybės tarybos 2019 m. liepos 25 d. sprendimu Nr. T2-247 patvirtintais Klaipėdos miesto savivaldybės 2019–2023 metų veiklos prioritetais, kitais savivaldybės tarybos sprendimais, įtakojančiais savivaldybės veiklos organizavimą bei finansavimą. Sprendimo projektas svarstomas ir derinamas Strateginio planavimo grupėje (ją sudaro Savivaldybės administracijos direktorius, jo pavaduotojai bei kiti valstybės tarnautojai), derinamas su Teisės ir Finansų skyriais. Vadovaujantis Klaipėdos miesto savivaldybės tarybos patvirtintu Klaipėdos miesto savivaldybės strateginio planavimo tvarkos aprašu, planavimo proceso pradžioje buvo kreiptasi į seniūnaičius ir Bendruomeninių organizacijų tarybą, siekiant gauti raštiškus pasiūlymus dėl priemonių įtraukimo į savivaldybės strateginį veiklos planą. Savivaldybės administracijos padaliniai, rengdami veiklos plano projektus, įvertino pateiktas pastabas ir pateikė atsakymus dėl galimybių įtraukti pateiktus siūlymus (siūlymų suvestinė su atsakymais pateikiama 4 priede). Klaipėdos miesto savivaldybės 2023*–*2025 m. strateginio veiklos plano projektas 2022 m. lapkričio – 2023 m. sausio mėn. svarstytas savivaldybės tarybos komitetuose. 2022 m. lapkričio 25 d. buvo paskelbtas savivaldybės interneto svetainėje viešam svarstymui. Suinteresuoti asmenys galėjo teikti pastabas raštu iki 2022 m. gruodžio 9 d. Svarstymo metu buvo gautos komitetų ir bendruomenės narių pastabos.

 K. Bagdonas siūlo priimti protokolinį pavedimą: atsiradus socialinių paslaugų poreikiui, tikslinant biudžetą, patikslinti ir priemonėms (pagalba į namus, dienos globos namuose su negalia) skirtą sumą.

 NUTARTA:

 2.1. Pritarti pateiktam sprendimo projektui.

 2.2. Atsiradus socialinių paslaugų poreikiui, tikslinant biudžetą, patikslinti ir priemonėms (pagalba į namus, dienos globos namuose su negalia) skirtą sumą.

 BALSUOTA: už – 4 (K. Bagdonas, A. Razbadauskas, A. Cesiulis, A. Kontautas), prieš – 0, susilaiko – 0.

 3. SVARSTYTA. Klaipėdos miesto savivaldybės 2023 metų biudžeto patvirtinimas.

 Pranešėja – K. Petraitienė. Pažymi, kad Klaipėdos miesto savivaldybės 2023 metais prognozuojamos biudžeto pajamos sudarys 292 202,4 tūkst. eurų, t. y. 48 781,7 tūkst. eurų arba 20 % didesnės nei 2022 m. patvirtintos pajamos metų pradžioje. 2023 metų prognozuojami biudžeto asignavimai 292 202,4 tūkst. eurų, t. y. 48 351,1 tūkst. eurų arba 19,8 % didesni nei 2022 metais, iš jų – 170 440,9 tūkst. eurų darbo užmokesčiui. Investicijų projektams finansuoti iš paskolų lėšų suplanuota 3 719,5 tūkst. Eur. Paskoloms grąžinti planuojama 3 719,5 tūkst. Eur biudžeto išlaidų. 2023 metais Savivaldybės biudžete planuojami asignavimai 107 106,4 tūkst. eurų iš Europos Sąjungos finansinės paramos ir bendrojo finansavimo lėšų projektams finansuoti ir valstybės biudžeto dotacijų. Į šį biudžeto projektą neįtrauktos dotacijos, kurios bus skirtos Savivaldybei keliams, gatvėms tiesti, prižiūrėti, saugiam eismui užtikrinti. Vadovaujantis Lietuvos Respublikos 2023 metų valstybės biudžeto ir savivaldybių biudžetų finansinių rodiklių patvirtinimo įstatymo 3 straipsnio 3 dalies nuostata, gavus valstybės biudžeto dotacijas, įskaitant Europos Sąjungos ir bendrojo finansavimo bei kitos tarptautinės finansinės paramos lėšas, atitinkamai bus patikslintas tarybos patvirtintas biudžetas. Planuojami skirti asignavimai iš 2023 m. sausio 1 d. apyvartinių lėšų likučio 27 363,2 tūkst. eurų, iš jų 2414,9 tūkst. eurų 2023 m. sausio 1 d. kreditiniam įsiskolinimui dengti. Planuojant 2023 metų asignavimus, atsižvelgiama į 2022 metų biudžeto asignavimų plano įvykdymą, 2023 metų biudžeto pajamų prognozę ir nustatytus prioritetus.

 NUTARTA. Pritarti pateiktam sprendimo projektui.

 BALSUOTA: už – 4 (K. Bagdonas, A. Razbadauskas, A. Cesiulis, A. Kontautas), prieš – 0, susilaiko – 0.

 Posėdis baigėsi 14.10 val.

Posėdžio pirmininkas Kazys Bagdonas

Posėdžio sekretorė Lietutė Demidova